CELEX: 32009B0665
Language: mt
Date: 2009-04-23 00:00:00
Title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit tal-Awtorità Ewropea ta' Sorveljanza tal-GNSS għas-sena finanzjarja 2007

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 255/162
            
         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2007
   (2009/665/KE)
   IL-PARLAMENT EWROPEW,
   
               —
            
            
               wara li kkunsidra l-kontijiet annwali definittivi tal-Awtorità Ewropea ta’ Sorveljanza tal-GNSS (1) għas-sena finanzjarja 2007 (2),
            
         
               —
            
            
               wara li kkunsidra r-rapport tal-Qorti tal-Awdituri dwar il-kontijiet annwali finali tal-Awtorità Ewropea ta’ Sorveljanza tal-GNSS għas-sena finanzjarja 2007, flimkien mat-tweġibiet tal-Awtorità (3),
            
         
               —
            
            
               wara li kkunsidra r-rakkomandazzjonijiet tal-Kunsill tal-10 ta’ Frar 2009 (5588/2009 – C6–0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 185 tiegħu,
            
         
               —
            
            
               wara li kkunsidra r-Regolament tal-Kunsill (KE) Nru 1321/2004 tat-12 ta’ Lulju 2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita (5), u b’mod partikolari l-Artikolu 12 tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (6), u b’mod partikulari l-Artikolu 94 tiegħu,
            
         
               —
            
            
               wara li kkunsidra r-Regola 71, u l-Anness V, tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A6-0164/2009),
            
         
               1.
            
            
               Jagħti lid-direttur Eżekuttiv tal-Awtorità Ewropea ta’ Sorveljanza tal-GNSS il-kwittanza għall-implimentazzjoni tal-baġit tal-Awtorità għas-sena finanzjarja 2007;
            
         
               2.
            
            
               Jippreżenta l-kummenti tiegħu fir-riżoluzzjoni ta’ hawn taħt;
            
         
               3.
            
            
               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-direttur eżekuttiv tal-Awtorità Ewropea ta’ Sorveljanza tal-GNSS, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Hans-Gert PÖTTERING
      
      
         
            Is-Segretarju Ġenerali
         
         Klaus WELLE
      
   
   
      (1)  GNSS: Sistema ta’ Navigazzjoni Globali bis-Satellita.
   
      (2)  ĠU C 278, 31.10.2008, p. 38.
   
      (3)  ĠU C 311, 5.12.2008, p. 107.
   
      (4)  ĠU L 248, 16.9.2002, p. 1.
   
      (5)  ĠU L 246, 20.7.2004, p. 1.
   
      (6)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2007
   IL-PARLAMENT EWROPEW,
   
               —
            
            
               wara li kkunsidra l-kontijiet annwali definittivi tal-Awtorità Ewropea ta’ Sorveljanza tal-GNSS (1) għas-sena finanzjarja 2007 (2),
            
         
               —
            
            
               wara li kkunsidra r-rapport tal-Qorti tal-Awdituri dwar il-kontijiet annwali finali tal-Awtorità Ewropea ta’ Sorveljanza tal-GNSS għas-sena finanzjarja 2007, flimkien mat-tweġibiet tal-Awtorità (3),
            
         
               —
            
            
               wara li kkunsidra r-rakkomandazzjonijiet tal-Kunsill tal-10 ta’ Frar 2009 (5588/2009 – C6–0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 185 tiegħu,
            
         
               —
            
            
               wara li kkunsidra r-Regolament tal-Kunsill (KE) Nru 1321/2004 tat-12 ta’ Lulju 2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita (5), u b’mod partikolari l-Artikolu 12 tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (6), u b’mod partikulari l-Artikolu 94 tiegħu,
            
         
               —
            
            
               wara li kkunsidra r-Regola 71, u l-Anness V, tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A6-0164/2009),
            
         
               A.
            
            
               billi l-Qorti tal-Awdituri (QEA) ddikjarat li ma ksetgħatx tifforma opinjoni dwar il-kontijiet tal-Awtorità Superviżorja Ewropea GNSS għas-sena finanzjarja 2007 u rrimarkat li l-arkitettura kollha tal-proġett Galileo kienet qed tiġi riveduta fl-2007 u li l-kontijiet tal-Awtorità tħejjew f’ambjent legali fraġli,
            
         
               B.
            
            
               billi, fl-istess waqt, il-QEA stqarret li t-tranżazzjonijiet relatati huma legali u regolari,
            
         
               C.
            
            
               billi l-Awtorità saret awtonoma fuq livell finanzjarju fl-2006,
            
         
               D.
            
            
               billi l-QEA, fir-rapport tagħha dwar il-konijiet annwali tal-Awtorità għall-2006, ħarġet stqarrija pożittiva ta’ assigurazzjoni,
            
         
               E.
            
            
               billi fit-22 ta’ April 2008 l-Parlament ta l-kwittanza lid-Direttur tal-Awtorità Superviżorja Ewropea GNSS fir-rigward tal-implimentazzjoni tal-baġit tal-Awtorità għas-sena finanzjarja 2006 (7),
            
         
               1.
            
            
               Jinnota mir-rapport annwali tal-QEA li l-baġit definittiv tal-Awtorità għas-sena finanzjarja 2007 kien ta’ EUR 436 500 000, meta mqabbel ma’ EUR 7 000 000 fl-2006; josserva li l-baġit tal-2007 kien prinċipalment iffinanzjat minn sussidji tal-Kummissjoni (sussidju għall-operat ta’ EUR 7 600 000 u fondi operattivi ta’ EUR 194 500 000), it-trasferimenti mill-Impriża Konġunta Galileo u kontribuzzjonijiet minn pajjiżi terzi;
            
         
               2.
            
            
               Jinnota l-osservazzjoni tal-QEA li l-approprjazzjonijiet attwalment disponibbli għall-Awtorità (EUR 210 000 000) kienu sostanzjalment aktar baxxi, minħabba dewmien imġarrba fil-programm Galileo;
            
         Stqarrija ta’ assigurazzjoni mhux kompluta rigward il-kontijiet
   
               3.
            
            
               Jiddispjaċih li l-QEA ma kenitx f’pożizzjoni li tifforma opinjoni dwar l-affidabilità tal-kontijiet annwali tal-Awtorità għall-2007; jinnota l-ispjegazzjoni tal-QEA li l-kontijiet annwali għall-2007 ġew stabbiliti, u l-QEA wettqet il-verifika tagħha, meta l-proġett Galileo u l-irwol tal-Awtorità kienu taħt reviżjoni u l-qafas legali ġdid xorta ma kienx komplut, b’mod partikulari rigward il-ġestjoni tal-fondi tal-proġett u s-sjieda tal-assi tiegħu;
            
         
               4.
            
            
               Jinnota li, sadanittant, ir-Regolament (KE) Nru 683/2008 (8) daħal fis-seħħ; jinnota li skont dan ir-Regolament, il-Kummissjoni hija l-maniġer tal-programmi Galileo u EGNOS (9) u l-Komunità hija s-sid tal-assi kollha tanġibbli u intanġibbli, maħluqa jew żviluppati taħt il-programmi;
            
         
               5.
            
            
               Jinnota li l-Awtorità se tistabbilixxi l-kontijiet annwali tagħha għall-2008 taħt il-qafas legali l-ġdid;
            
         
               6.
            
            
               Jistieden lill-QEA biex, fir-rapport tagħha dwar il-kontijiet annwali tal-Awtorità għall-2008, tevalwa kemm l-inċertezzi rigward il-kontijiet ġew rimedjati;
            
         Implimentazzjoni tal-baġit
   
               7.
            
            
               Jinsab imħasseb li l-QEA sabet dawn il- punti tad-dgħjufija fl-implimentazzjoni tal-baġit: livell ta’ konsum baxx ta’ impenn u approprjazzjonijiet ta’ ħlas għal attivitajiet operattivi (63 % għall-impenji u 51 % għall-ħlasijiet); assenza ta’ rabta ċara bejn il-programm ta’ ħidma tal-Awtorità u l-baġit; trasferimenti la ġġustifikati u lanqas dokumentati; prenotazzjoni tard ripetuta ta’ ordnijiet ta’ rkupru; preżentazzjoni inkonsistenti tal-implimentazzjoni tal-baġit;
            
         
               8.
            
            
               Jirrikonoxxi li l-Awtorità wettqet numru kbir ta’ trasferimenti minħabba sitwazzjoni baġitarja eċċezzjonali, b’riżerva ta’ 50 % fuq il-baġit operattiv;
            
         
               9.
            
            
               Jistieden lill-Awtorità biex tirrapporta dwar l-azzjoni meħuda wara l-osservazzjonijiet tal-QEA fir-rigward tal-implimentazzjoni tal-baġit, u dwar ir-riżultati miksuba, fir-rapport tiegħu dwar il-ġestjoni baġitarja u finanzjarja għall-2008;
            
         Inċertezzi rigward l-assi tal-proġetti Galileo u EGNOS
   
               10.
            
            
               Josserva l-kritika tal-QEA, fir-rigward tal-assi tal-proġett Galileo, li l-Awtorità ma kenitx kapaċi tipprovdi biżżejjed informazzjoni fil-kontijiet tagħha, peress li l-ebda lista tal-assi miżmuma mill-Aġenzija Spazjali Ewropea (ESA) ma kienet ġiet stabbilita sal-aħħar tal-2007;
            
         
               11.
            
            
               Jinnota t-tweġiba tal-Awtorità lill-QEA li dawn l-assi kienu kkontrollati mill-ESA, mhux mill-Awtorità, fil-31 ta’ Diċembru 2007;
            
         
               12.
            
            
               Josserva l-kritika tal-QEA, fir-rigward tal-assi tal-proġett EGNOS, li l-ebda inventarju preċiż ta’ dawn l-assi ma kien disponibbli u li ma kien hemm ebda indikazzjoni tal-valur tagħhom fil-kontijiet tal-Awtorità;
            
         
               13.
            
            
               Jinnota t-tweġiba tal-Awtorità li l-assi tal-proġett EGNOS fil-31 Diċembru 2007 kienu għadhom taħt il-kontroll tal-ESA; jinnota wkoll mir-risposti tal-Direttur Eżekuttiv tal-Awtorità lill-Parlament li sar progress sostanzjali fl-2008, billi l-investituri EGNOS ftiehmu dwar il-kondizzjonijiet tat-trasferiment tal-assi;
            
         
               14.
            
            
               Jinnota li, skont ir-Regolament (KE) Nru 683/2008, il-Komunità hija s-sid tal-assi tal-proġetti Galileo u EGNOS; jinnota li l-proċess ta’ trasferiment ta’ dawn l-assi mill-Awtorità lill-Kummissjoni, li teżerċita l-pussess f’isem il-Komunità, beda f’Diċembru 2008;
            
         
               15.
            
            
               Jistieden lill-Awtorità li tagħmel l-almu tagħha sabiex tiċċara s-sitwazzjoni rigward l-assi tal-proġetti Galileo u EGNOS fil-kontijiet annwali tagħha għall-2008;
            
         
               16.
            
            
               Jistieden lill-Kummissjoni, li bħalissa qed jiġu trasferiti għaliha l-proġetti Galileo u EGNOS, biex tikkunsidra l-osservazzjonijiet tal-QEA u tiżgura li dawn l-assi huma rreġistrati kif xieraq fil-kontijiet;
            
         
               17.
            
            
               Jinnota l-osservazzjoni tal-QEA li l-ispejjeż tal-fażi tal-validazzjoni fl-orbita tal-proġett Galileo għandhom jinqasmu ugwalment bejn l-ESA u l-UE, u li, madankollu, l-kontribut tal-UE qabeż dak tal-ESA b’xi EUR 114 000 000; jinnota li, skont l-QEA, dan il-pre-finanzjament kellu jintwera fil-kontijiet tal-Awtorità;
            
         
               18.
            
            
               Jinnota li l-Awtorità ma qablitx mal-QEA u rikonoxxiet biss pagamenti bil-quddiem ta’ EUR 53 200 000;
            
         L-irwol tal-Awtorità fl-istralċ tal-Intrapriża Konġunta Galileo (GJU)
   
               19.
            
            
               Ifakkar li l-Awtorità ħadet f’idejha l-attivitajiet u l-assi kollha mill-Intrapriża Konġunta Galileo (GJU) b’effett mill-1 ta’ Jannar 2007;
            
         
               20.
            
            
               Huwa mħasseb dwar ir-rimarki kritiċi tal-QEA dwar kif ċerti assi ġew trasferiti mill-GJU lill-Awtorità u rreġistrati fil-kontijiet tal-Awtorità;
            
         
               21.
            
            
               Jinnota li l-Awtorità wieġbet b’ħafna dettall lill-QEA u ma qablitx ma’ ħafna mill-osservazzjonijiet tal-QEA;
            
         
               22.
            
            
               Huwa tal-fehma li l-istralċ tal-GJU, inkluż l-irwol tal-Awtorità, għandu jiġi eżaminat bir-reqqa mill-awtorità ta’ kwittanza, fuq il-bażi tar-riżultati tal-verifika tal-QEA;
            
         
               23.
            
            
               Josserva li l-QEA bħalissa qiegħda twettaq verifika tal-ġestjoni tal-iżvilupp Galileo u l-fażi ta’ validazzjoni fl-orbita tiegħu; jistieden lill-QEA sabiex tagħmel enfasi partikolari fuq l-akkwist tal-attivitajiet u l-assi tal-GJU mill-Awtorità, u jilqa l-intenzjoni tal-QEA li tippubblika r-riżultati tal-verifika tagħha f’rapport speċjali qabel il-waqfa tas-sajf tal-2009;
            
         
               24.
            
            
               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (10).
            
         
      (1)  GNSS: Sistema ta’ Navigazzjoni Globali bis-Satellita.
   
      (2)  ĠU C 278, 31.10.2008, p. 38.
   
      (3)  ĠU C 311, 5.12.2008, p. 107.
   
      (4)  ĠU L 248, 16.9.2002, p. 1.
   
      (5)  ĠU L 246, 20.7.2004, p. 1.
   
      (6)  ĠU L 357, 31.12.2002, p. 72.
   
      (7)  ĠU L 88, 31.3.2009, p. 262.
   
      (8)  Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar implimentazzjoni ulterjuri tal-programmi Ewropej ta’ navigazzjoni bis-satellita (EGNOS u Galileo) (ĠU L 196, 24.7.2008, p. 1).
   
      (9)  Sistema Overlay tan-Navigazzjoni Ġeostazzjonarja Ewropea.
   
      (10)  Ara paġna 206 ta’ dan il-Ġurnal Uffiċjali.